Bahasa di Malaysia

Bahasa di Malaysia tergolong dalam keluarga Mon-Khmer dan Malayo-Polinesia. Bahasa nasional atau rasmi adalah Bahasa Melayu yang merupakan bahasa ibu majoriti kumpulan etnik Melayu, namun bahasa Inggeris, juga popular dalam kehidupan sehari-hari. Kumpulan etnik utama di Malaysia terdiri daripada orang Melayu, Cina dan India, dengan banyak kumpulan etnik lain yang diwakili dalam bilangan yang lebih kecil, masing-masing dengan bahasa sendiri. Bahasa ibunda terbesar yang dituturkan di Malaysia Timur adalah bahasa Iban, Dusun, dan Kadazan. Bahasa Inggeris difahami dari sekolah dan banyak dituturkan dalam industri perkhidmatan. Ia juga merupakan salah satu bahasa yang kadang digunakan dalam pendidikan, di sekolah menengah atau universiti. Bahasa Inggeris hanya boleh mendahului bahasa Melayu dalam konteks rasmi tertentu seperti yang diperuntukkan oleh Akta Bahasa Kebangsaan, terutamanya di negeri-negeri Sabah dan Sarawak, di mana ia adalah bahasa pekerjaan rasmi. 

Malaysia mengandungi 200 penutur bahasa, 51 yang ditemui di Semenanjung Malaysia. Kerajaan menyediakan persekolahan di peringkat rendah dalam setiap tiga bahasa utama, bahasa Melayu, bahasa Mandarin dan Tamil. Dalam bahasa Melayu dan Tamil terdapat beberapa perbezaan dialek. Terdapat beberapa bahasa Cina yang berasal dari etnik Cina yang berasal dari selatan China, termasuk Yue (粤), Min (闽) dan Cina Hakka (客家).

 Bahasa Melayu 
Bahasa rasmi Malaysia ialah Bahasa Melayu. Ia merupakan bentuk seragam bahasa Melayu. Terdapat 11 dialek Melayu digunakan di seluruh Malaysia. Varian bahasa Melayu(loghat) yang dituturkan di Brunei juga biasa diucapkan di Malaysia Timur.

 Bahasa Inggeris 

Bahasa Inggeris Malaysia, yang juga dikenali sebagai Malaysian Standard English (MySE), ialah satu bentuk bahasa Inggeris yang berasal dari bahasa Inggeris British, walaupun terdapat penggunaan rasmi istilah ini sedikit kecuali berkaitan dengan pendidikan. Ia menunjukkan beberapa perbezaan dalam penggunaan kata dari Inggeris British serta pengaruh dari bahasa setempat, dan biasanya dituturkan dengan loghat tersendiri. Rakyat Malaysia juga menggunakan sejenis pijin bahasa Inggeris yang dipanggil Manglish. Ia ditandai dengan banyak kata pinjaman dari bahasa Melayu, Cina, dan Tamil serta ciri-ciri tatabahasa yang serupa dengan bahasa yang tidak terdapat dalam bentuk bahasa Inggeris yang lain. Kebanyakan rakyat Malaysia pandai berbahasa Inggeris.

 Bahasa Cina 
Masyarakat Cina Malaysia menggunakan Bahasa Mandarin sebagai bahasa komunikasi antara mereka.

Mereka juga akan menggunakan dialek dalam komunikasi antara suku dialek yang sama. Bahasa dialek utama masyarakat Cina adalah Bahasa Hokkien, Bahasa Kantonis, Bahasa Hakka dan Bahasa Teochew.

Bahasa Mandarin Baku juga akan digunakan oleh masyarakat Cina Malaysia dalam komunikasi dengan orang China dan orang Taiwan, dan Bahasa Kantonis juga banyak digunakan dalam komunikasi dengan orang Hong Kong dan Macau, orang Cina Kanada dan orang Cina Amerika Syarikat.

Manakala Bahasa Melayu dan Bahasa Inggeris akan digunakan sebagai bahasa komunikasi antara masyarakat Cina dengan kaum Melayu, kaum India dan orang asing.

Menurut The Encyclopedia of Malaysia: Languages & Literature m/s 52-53, bilangan penutur bahasa Cina meningkat dari 2,667,452 pada tahun 1957 kepada 5,365,846 pada tahun 2000, iaitu 30% daripada keseluruhan populasi di Malaysia. Sumber data ini berasal dari Banci Penduduk dan Perumahan 2000, dan bilangan mereka menurut suku dialek ialah:
DialekPendudukHokkien1,848,211Hakka1,679,027Kantonis1,355,541Teochew974,573Mandarin958,467Hainan380,781Min Bei373,337Fuzhou249,413Min Timur241,200Lundayeh/Lun Bawang30,000

 Bahasa India

Bahasa Tamil dan dialeknya  digunakan secara meluas oleh majoriti masyarakat India Malaysia.
Tamil and its Malaysian dialect are used predominantly by Tamils, who form a majority of Malaysian Indians. .Akta Pendidikan 1996 mengawal penggunaan bahasa Tamil sebagai bahasa pengantar di peringkat rendah di "sekolah jenis kebangsaan", dan juga memberi hak kepada kanak-kanak Tamil untuk mendapatkan kelas bahasa Tamil di sekolah rendah kebangsaan dan sekolah menengah kebangsaan (yang menggunakan bahasa Melayu sebagai bahasa pengantar), dengan syarat "ianya munasabah dan praktikal untuk dilaksanakan serta jika ibu bapa sekurang-kurangnya lima belas murid di sekolah tersebut membuat permintaan sedemikian. Imigran berbahasa Tamil ke Malaysia terdiri daripada dua kumpulan, iaitu Tamil Sri Lanka yang bertutur dalam dialek Tamil Sri Lanka seperti dialek Tamil Jaffna, dan Tamil India yang bertutur dalam dialek dari Tamil Nadu. 

Bahasa Asia Selatan yang lain seperti Bengali, Gujarati, Hindi, Kannada, Marathi, Nepali, Odia, Punjabi, Sindhi, Sinhala, Telugu, dan Urdu juga dituturkan.

 Bahasa isyarat 
Bahasa isyarat termasuk Bahasa Isyarat Malaysia dan bahasa isyarat Selangor yang lebih tua dan Bahasa Isyarat Pulau Pinang. Tiada bahasa isyarat digunakan dalam pendidikan orang pekak. Sebaliknya, Kod Tangan Bahasa Malaysia digunakan.

 Kepelbagaian bahasa di Malaysia 
Senarai Bahasa Melayu di Malaysia:

Senarai Bahasa Melayu Standard :

 Bahasa Melayu
 Bahasa Melayu Klasik
 Bahasa Melayu Johor-Riau
 Bahasa Malaysia

Senarai Dialek Melayu :

 Bahasa Melayu Johor
 Bahasa Melayu Melaka
 Bahasa Melayu Selangor
 Bahasa Melayu Perak
 Bahasa Melayu Perak Ulu
 Bahasa Melayu Pahang
 Bahasa Melayu Tioman
 Bahasa Melayu Terengganu
 Bahasa Melayu Kelantan
 Bahasa Melayu Kedah
 Bahasa Melayu Reman
 Bahasa Melayu Brunei

Senarai Percampuran Dialek Melayu dan Bahasa Etnik :

 Bahasa Melayu Negeri Sembilan; Melayu campur Minang.
 Bahasa Melayu Sarawak; Melayu campur Dayak.

Senarai Kreol, Dialek atau Bahasa Melayu Dagang : 

 Bahasa Melayu Sabah
 Bahasa Baba
 Bahasa Melayu Cheti
 Bahasa Melayu Serani 

Senarai Bahasa Asli:

 Bahasa-bahasa Asli
 Bahasa-bahasa Asli Utara
 Bahasa Cheq Wong
 Bahasa Bateq
 Bahasa Jahai
 Bahasa Mendriq
 Bahasa Mintil
 Bahasa Kensiu
 Bahasa Kintaq
 Bahasa Semai
 Bahasa Temiar
 Bahasa Lanoh
 Bahasa Sabüm
 Bahasa Semnam
 Bahasa Jahut
 Bahasa Mah Meri
 Bahasa Semelai
 Bahasa Temoq
 Bahasa Semaq Beri

Senarai Bahasa Cina di Malaysia :

 Bahasa Mandarin 华语
 Bahasa Hokkien 福建话
 Bahasa Kantonis 广东话
 Bahasa Hakka 客家话
 Bahasa Teochew 潮州话
 Bahasa Hainan 海南话
 Bahasa Fuzhou 福州话

Senarai Bahasa India di Malaysia :

 Bahasa Tamil Malaysia  மலேசியத் தமிழ் (Bahasa Tamil தமிழ்)
 Bahasa Malayalam മലയാളം
 Bahasa Telugu తెలుగు
 Bahasa Benggali বাংলা
 Bahasa Punjabi ਪੰਜਾਬੀ
 Bahasa Hindi हिन्दी
 Bahasa Gujarat ગુજરાતી
 Bahasa Urdu اُردُو

Senarai Bahasa Portugis di Malaysia :

 Bahasa Kristang/Bahasa Portugis Melaka
 Bahasa Melayu Serani

 Lihat juga 
 Demografi Malaysia
 Kebudayaan Malaysia

 Rujukan 

 Pautan luar 
 Bahasa Malaysia di Muturzikin.com